પાટીદાર અનામત આંદોલન સમિતિ (પાસ)ની કોર કમિટીના સભ્યો ચિરાગ પટેલ અને કેતન પટેલે ગઈ કાલે હાર્દિક પટેલ પર ગંભીર આક્ષેપ કરતો પત્ર લખીને ભારે ખળભળાટ મચાવી દીધો છે. ચિરાગ પટેલ અને કેતન પટેલના ‘લેટર બોમ્બ’થી હાર્દિક પટેલની નેતાગીરી સામે પ્રશ્નાર્થ સર્જાયો છે. ખુદ ચિરાગ પટેલ અને કેતન પટેલે પોતાના એક સમયના જેલવાસના સાથી અને ‘પાસ’ના મુખ્ય સંયોજક હાર્દિક પટેલનો વિકલ્પ શોધવાની વિચારણા શરૂ કરી દીધી છે. કોર કમિટીના આ બંને સભ્યોનો ગઈ કાલનો લેટરબોમ્બ હાર્દિક પટેલની નેતાગીરીને ફગાવી કાઢવાની દિશામાં મંડાયેલું એક પગલું હતું.